Document ID: 32006D0680

32006D0680
L 279/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 6 октомври 2006 година
за изменение на Решение 2003/858/ЕО относно списъка на териториите, от които се разрешава внос в Европейската общност на жива риба, хайвер и гамети, предназначени за развъждане
(нотифицирано под номер C(2006) 4361)
(текст от значение за ЕИП)
(2006/680/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/67/ЕИО на Съвета от 28 януари 1991 г. за ветеринарно-санитарните изисквания при пускането на пазара на аквакултури и продукти от тях (1), и по-специално член 19, параграф 1,
като има предвид, че:
(1)
Решение 2003/858/EО на Комисията от 21 ноември 2003 година за определяне на ветеринарно-санитарните условия и изискванията за издаване на сертификати при внос на жива риба, хайвер и гамети, предназначени за развъждане, и изкуствено отгледана жива риба, както и продукти от нея, предназначени за консумация от човека (2) определя списък с трети страни или части от трети страни, от които се разрешава внос в Общността на жива риба, хайвер и гамети, предназначени за развъждане.
(2)
През месец март 2006 г. ветеринарни експерти на Общността извършиха проверки на място в Албания, за да проверят спазването на Решение 2003/858/EО.
(3)
Установеното по време на тези проверки показва, че Албания не може да осигури необходимите ветеринарно-санитарни гаранции за износ в Общността на жива риба, хайвер и гамети, предназначени за развъждане.
(4)
Тъй като този внос в Общността може сериозно да застраши здравното положение на водните животни в Общността, Албания следва да отпадне от списъка с третите страни, от които на държавите-членки се разрешава да внасят в Общността жива риба, хайвер и гамети, предназначени за развъждане, посочен в приложение I към Решение 2003/858/EО.
(5)
Решение 2003/858/EО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по хранителна верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение I към Решение 2003/858/EО се заменя с текста на приложението към настоящото решение.
Член 2
Адресати на настоящото решение са държавите-членки.
Съставено в Брюксел на 6 октомври 2006 година.

Labels: 0
3
5
6